133 млн теңге шығын келтірген - Павлодар облысында басқарма басшысы мен ЖШС директоры сотталды
DATE: 15:08, 12 Сәуір 2024 | GMT +5
TITLE: 133 млн теңге шығын келтірген - Павлодар облысында басқарма басшысы мен ЖШС директоры сотталды
URL: https://kaz.inform.kz/news/133-mln-tenge-shigin-keltrgen-pavlodar-oblisinda-baskarma-basshisi-men-zhshs-direktori-sottaldi-daa1a1/
META: DATE: 15:08, 12 Сәуір 2024 | GMT +5
TOTAL WORDS: 171
AUTHOR(S):
TEXT: «Павлодар облысының жұмыспен қамтуды үйлестіру және әлеуметтік бағдарламалар басқармасы» ММ басшысының орынбасары және «Арт-Class» ЖШС атқарушы директорына қатысты бюджет қаражатын ұрлау дерегі бойынша сотқа дейінгі тергеу басталды. Басқарма мемлекеттік сатып алу негізінде «Арт-Class» ЖШС және «Аюм и Д» жшсмен мүгедектерге ноутбук, ұялы телефондарды зағип және саңырау адамдарға арналған бағдармалық қамтамасыз етуге бірқатар шарттар жасағаны анықталды, жалпы сомасы 476 млн теңгеден асады. Жеткізушіге техникалық сипаттамаларға сәйкес келмейтін арзан аналогтарды сатып алу салдарынан жалпы сомасы 133 млн теңге көлемінде залал келген. Сарапшылардың қорытындысы бойынша қосалқы техникалық құралдардың сипаттамалары конкурстық құжаттаманың техникалық шарттарында көрсетілген сипаттамаларға сәйкес келмеді. Сонымен қатар, жеткізушіге қатысты банктегі шотқа айырбастау жолмен алынған қаражатты заңдастыру және кәсіпкерлік қызметпен айналысып, 25 млн теңгеден астам пайда табу фактілері бойынша сотқа дейінгі тергеу басталды. Сот үкімімен Жұмыспен қамтуды үйлестіру және әлеуметтік бағдарламалар басқармасы басшысының орынбасары кінәлі деп танылып, оған 9 жылға бас бостандығынан айыру жазасы тағайыдалды, ал тауар жеткізуші кінәлі деп танылып, оған 7, 5 жылға бас бостандығынан айыру жазасы тағайындалды. Техниканы жеткізушіден мемлекет пайдасына 133 млн теңгеге жуық сомасында азаматтық талап толығымен қанағаттандырылды
